lv lv fr lv es es lv lv lt de it sv lv en lv it lv sv lv lv lv lv lt lv lv lt lv de lv lv pt lv lv ru en lv lv fr lv lv lv lv lv lv lv lv lv lv lv lv lv lv lv en lv lv lv lv lv lv fr lv lv lv lv lv lv de lv lv lt lv pt lv lv lv lv lv lv lt lv en lv lv en lv lv en lv lv lv en lv lv lv lt de lv lv en lv lv de en lv lv lv en lv lv eo en lv lv lv en lv lv en lv lv lv lv lv es lv lv lt de fr lv lv lv lv
Emmas Rozālijas Gailītes pases fotogrāfija
Pase izsniegta 1920. gada 23. februārī.
No ģimenes arhīva. Foto uzņemts 1929. gadā.
Andinas gleznots pašportrets ap 1938.–39. gadu. Attēlu iesniedzis Ilgaitis Prūsis.
Attēls Rīgā, 1938. gads. No kreisās: Hermanis Prūsis, Ilgaitis, Andina.
Hermanis Prūsis, Andina un Mīkolaitis-Putinas Majoros
Lietuviešu rakstnieks Vincs Mīkolaitis-Putinas 1934. gadā viesojas pie Prūšu ģimenes Majoros.
Avots: Dēla Ilgaiša Prūša personīgais arhīvs.
Andina un Hermanis Prūsis
Avots: Dēla Ilgaiša Prūša personīgais arhīvs.
Andina (īstajā vārdā Emma Rozālija Prūse, 1903–1983) – dzejniece, lietuviešu literatūras popularizētāja. Dzejoļu krājuma "Upurtrauks" (1925) autore. Virkne dzejoļu iespiesti periodikā, galvenokārt laikrakstā "Latvis". Publicējusi populāras brošūras par ētiku un dzimumētiku, rediģējusi kalendāru "Sievietes gada grāmata". 1930. gados pievērsusies lietuviešu literatūras popularizēšanai, lietuviešu dzejas un publicistikas tulkojumiem, rakstījusi presē par lietuviešu kultūras aktualitātēm. Kordiriģenta un mūzikas pedagoga Hermaņa Prūša sieva.
Dzimusi galdniekmeistara Jāņa Gailīša (dzimis 1866. gadā Raunas pagastā) ģimenē. Jānis Gailītis bijis augsti kvalificēts galdniekmeistars, braucis uz SanktPēterburgu un Maskavu gatavot mēbeles caram Nikolajam II.
Skolas gaitas uzsākusi Smiltenē.
1923–1927: mācījusies Malvīnes Vīgneres-Grīnbergas speciālajā dziedāšanas klasē. Paralēli apguvusi mūzikas teoriju pie prof. Jēkaba Graubiņa.
1933–1936: papildinājusi vokālās studijas iestudējot dziesmu ciklu.
Apguvusi arī gleznošanu pie gleznotāja Jāņa Šustera.
Kordiriģenta un mūzikas pedagoga Hermaņa Prūša sieva.
Pirms kara beigusi bibliotekāru kursus.
Literatūrā pazīstams arī Andīnas dēls Luijs Prūsis, kas publicējis galvenokārt satīriskus dzejoļus periodikā, sākot no 1950. gadu vidus.
Ģimnāzijas laikā rakstījusi dzejoļus ar pseidonīmu Aurora. Šos dzejoļus, kas saglabājušies rokrakstu kladītēs, izplatījusi tikai starp radiem un draugiem.
Visus publicētos darbus parakstījusi ar pseidonīmu Andina. Pseidonīms radies no vārda "Andiņi", ar kuru viņa pirmoreiz sastapusies Ēdolē (ap 1922. gadu) un, būdama valodniece, izpētījusi, ka tas cēlies no sena skandināvu vārda "anda", kas nozīmē gars.
1923: pirmā publikācija – dzejolis "Vijoles skaņas" laikrakstā "Latvis" (14.10.1923) (Andina pirms laulībām publicējās ar vārdu Lita Gailīt. Viņas vārds Lita radās no tā, ka tēvs viņas oficiālo vārdu Rozālija izrunāja kā Rozalita. Saīsinot iznāk Lita.)
Brošūras par ētiku un dzimumētiku
1924: "Kas jāzina katrai sievietei?"
1925: "Kas jāievēro pie vīra izvēles?"
1925: "Ko sievietes grēko?"
1925: "Laimīgo laulību noslēpums"
1926: "Sieviete un daile"
1926–28: izdoti 3 Andīnas rediģēti kalendāra "Sievietes gada grāmata" gadagājumi. Tajos publicēti arī Aspazijas, Annas Brigaderes, Elīnas Zālītes darbi.
1936: sakārtojusi un atdzejojusi nelielu antoloģiju "Lietuvju lirika skolām".
Drīz pēc V. Mīkolaiša–Putina romāna "Altāru ēnā" publicēšanas (lietuviski 1933. gadā) pārtulkojusi to latviešu valodā. Saduroties divu izdevniecību – "Valters un Rapa" un A. Kukura izdevniecības interesēm, romāna tulkojums netika izdots.
Pievērsusies lietuviešu dzejas un publicistikas tulkojumiem, rakstījusi presē par lietuviešu kultūras aktualitātēm.
No radioprogrammām redzams, ka viņa diezgan bieži uzstājusies ar priekšlasījumiem.Pārējā laikā viņa pasniegusi privātstundas mūzikā un dziedāšanā, organizēja koncertus, teātra un citas izrādes dažādās vietās.
Pēckara gados periodikā publicējusi dažus lietuviešu lirikas atdzejojumus, virkni recenziju un jubilejas rakstu, gatavojusi materiālu žurnāla "Karogs" nodaļai "Brāļu saimē", parakstīdamās ar vārdu Emma Prūse (pseidonīmu vairs nelietojot).
Hermanis Prūsis - Vīrs
Ilgaitis Prūsis - Dēls
Emma Rozālija Prūse, Emma Prūse, Emma Lita Prūse
M.Milleres privātā pamatskola un ģimnāzija
Beigusi operdziedātājas Dagmāras Tunces-Rozenbergas dziedāšanas klasi.
Filoloģijas un filozofijas fakultātes Baltu filoloģijas nodaļa
Strādniece liķieru fabrikā A/S "Wulfšmits" (fabrika atradās netālu no Grīziņkalna).
Pedagoģe Ventspils Mūzikas vidusskolā, pasniedza dziedāšanu un itāļu valodu. Piedalījās koncertos kā soliste–izpildītāja.
Ārštata korespondente. Viņas ziņojumus izmantoja citu rakstu sagatavošanā neminot viņas vārdu.
Rīgas pilsētas izpildkomitejas Dzīvokļu pārvaldes projektu tāmju grupā.
Rīgas Pirmie Meža kapi
Andina apbedīta ar vārdu Emma Gailīte blakus savam vīram Hermanim Prūsim.
© LU LFMI, 2022. Mājaslapa: Graftik
Pārpublicējot vai citējot atsauce uz LU Literatūras, folkloras un mākslas institūta (LU LFMI) resursu ir obligāta. Liela apjoma kopēšana un materiālu izmantojums komerciāliem nolūkiem pieļaujams vienīgi ar rakstisku LU LFMI atļauju.